ก

ชื่อเรื่อง : รายงานผลการจัดการเรียนรู้ เรื่องการอ่านการเขียนสระและพยัญชนะ

ที่มีตัวสะกด โดยใช้แบบฝึก กลุ่มสาระการเรียนรู้ภาษาไทย

สำหรับนักเรียนชั้นประถมศึกษาปีที่ 1

ชื่อผู้รายงาน : นางอัญชลี เชตะมี

ครู วิทยฐานะชำนาญการ โรงเรียนบ้านน้ำอ่าง (สำนักงานสลากกินแบ่ง

สงเคราะห์ที่ 163)

สำนักงานเขตพื้นที่การศึกษาประถมศึกษาอุตรดิตถ์ เขต 1

ปีที่ศึกษา : ปีการศึกษา 2555

**บทคัดย่อ**

รายงานนี้มีวัตถุประสงค์ 1) เพื่อสร้างและหาประสิทธิภาพของแบบฝึก เรื่อง การอ่าน

การเขียนสระและพยัญชนะที่มีตัวสะกด สำหรับนักเรียนชั้นประถมศึกษาปีที่ 1 ตามเกณฑ์มาตรฐาน

80/80 2) เพื่อเปรียบเทียบผลการเรียนก่อนเรียนและหลังเรียน เรื่อง การอ่านการเขียนสระ

และพยัญชนะที่มีตัวสะกด โดยใช้แบบฝึก 3) เพื่อประเมินความพึงพอใจของนักเรียนที่มีต่อแบบฝึก

เรื่อง การอ่านการเขียนสระและพยัญชนะที่มีตัวสะกด

กลุ่มตัวอย่างที่ใช้ในการศึกษาได้แก่ นักเรียนชั้นประถมศึกษาปีที่ 1 โรงเรียนบ้านน้ำอ่าง

(สำนักงานสลากกินแบ่งสงเคราะห์ที่ 163) อำเภอตรอน สำนักงานเขตพื้นที่การศึกษาประถมศึกษา

อุตรดิตถ์ เขต 1 ภาคเรียนที่ 2 ปีการศึกษา 2555 จำนวน 12 คน ได้มาโดยการเลือกแบบเจาะจง

(Purposive Sampling) เครื่องมือที่ใช้ในการศึกษาคือ แบบฝึกจำนวน 5 เล่ม ได้แก่ แบบฝึกการอ่าน

การเขียนสระและพยัญชนะที่มีตัวสะกด เล่ม 1 สระอิ สระอี แบบฝึกการอ่านการเขียนสระ

และพยัญชนะที่มีตัวสะกด เล่ม 2 สระอุ สระอู แบบฝึกการอ่านการเขียนสระและพยัญชนะ

ที่มีตัวสะกด เล่ม 3 สระเอ สระแอ แบบฝึกการอ่านการเขียนสระและพยัญชนะที่มีตัวสะกด เล่ม 4

สระโอ สระไอ สระใอ และแบบฝึกการอ่านบทร้อยกรอง เรื่องการอ่านการเขียนสระและพยัญชนะ

ที่มีตัวสะกด แบบทดสอบวัดผลสัมฤทธิ์ ชนิดเลือกตอบ 3 ตัวเลือก จำนวน 20 ข้อ แบบประเมิน

ความพึงพอใจ ของนักเรียนที่มีต่อแบบฝึกเรื่องการอ่านการเขียนสระและพยัญชนะที่มีตัวสะกด

ประถมศึกษาปีที่ 1 รวบรวมข้อมูลโดยการใช้ แบบทดสอบก่อนเรียนและหลังเรียน และคะแนน

จากแบบฝึก จำนวน 5 เล่ม แบบประเมินความพึงพอใจ ของนักเรียนที่มีต่อแบบฝึก การวิเคราะห์

ข้อมูล โดยใช้สถิติพื้นฐาน การหาค่าเฉลี่ย ค่าเบี่ยงเบนมาตรฐาน การประเมินระดับคุณภาพ

และการเปรียบเทียบความแตกต่างของคะแนนแบบทดสอบก่อนเรียน และหลังเรียน โดยใช้ค่าสถิติที

(t-test)

ข

ผลการศึกษาสรุปได้ดังนี้

1.ประสิทธิภาพของแบบฝึกการอ่านการเขียนสระและพยัญชนะที่มีตัวสะกด

มีประสิทธิภาพเท่ากับ 85.27/ 83.75 สูงกว่าเกณฑ์ที่กำหนดไว้ 80/80

2. ผลการศึกษาเปรียบเทียบผลการเรียนก่อนเรียนและหลังเรียน เรื่อง การอ่านการเขียน

สระและพยัญชนะที่มีตัวสะกด โดยใช้แบบฝึก พบว่าคะแนนเฉลี่ยหลังเรียน สูงกว่าคะแนนเฉลี่ย

ก่อนเรียนอย่างมีนัยสำคัญทางสถิติที่ระดับ .05

3. ผลประเมินความพึงพอใจของนักเรียนที่มีต่อแบบฝึก เรื่อง การอ่านการเขียนสระ

และพยัญชนะที่มีตัวสะกด กลุ่มสาระการเรียนรู้ภาษาไทย ชั้นประถมศึกษาปีที่ 1 พบว่า นักเรียน

มีความพึงพอใจ ค่าเฉลี่ย 4.94 ระดับความพึงพอใจมากที่สุด